મહાત્મા ગાંધીજી વિશ્વનું એક એવું અદભુદ વ્યક્તિત્વ છે કે જેના આચાર, વિચાર અને વ્યવહાર આજે વિચારધારા બની ગયા છે. એ જ વ્યક્તિત્વને તેમના જીવનકાળ દરમિયાન ત્રણવાર શાંતિ માટેનું નોબેલ પારિતોષિક એનાયત કરવાની ચર્ચા થઇ હતી. એ ઈતિહાસ પણ જાણીતો છે. સૌ પ્રથમ, ૧ ઓક્ટોબર ૧૯૩૮ના રોજ લંડનની ફ્રેન્ડસ ઓફ ઇન્ડિયા સોસાયટી” એ પ્રથમવાર શાંતિ માટેનું નોબેલ પારિતોષિક આપવાની નોર્વે સરકારને ભલામણ કરી હતી.૧ એ પછી બીજીવાર ૧૪ માર્ચ ૧૯૪૭ના રોજ ઓસ્લોથી સમાચાર આવ્યા કે શાંતિ માટેના નોબેલ પારિતોષિક માટે ગાંધીજીના નામની ભલામણ થઇ છે.૨ અને ત્રીજીવાર ૨૫ સપ્ટેમ્બર ૧૯૪૭ના રોજ પુનઃ એ જ સમાચાર આવ્યા. એ સમયે સૌને આશા હતી કે ગાંધીજીને જરૂર નોબેલ પારિતોષિક મળેશે.૩ પણ એ આશા ઠગારી નીવડી. ગાંધીજીને શાંતિ માટેનું નોબેલ પારિતોષિક ન આપવાનું કારણ સમિતિના સભ્યોએ આપતા કહ્યું હતું,